Ludovico Ariosto

**Ludovì Ariosto**, par talian **Ludovico Ariosto**, (Reggio Emilia, 8 Setembar 1474 – Ferare, 6 Lui 1533) al fo un poete talian.

## Biografie
Nassût a Reggio Emilia tal 1474 di une famee siore, al si trasferì a Ferare tal 1484, dulà che che so pari al lavorave. Chi al studià jurisprudence dal 1489 al 1494 te universitât, ma cence volêlu. Dal 1497 al fo sot il servizi dal duche Ercul I d'Este; in chel periodi Pieri Bembo, so amì, al jere a Ferare, difondint ancje là la mode di imitâ la poesie di Francesc Petrarca e influençant ancje il zovin Ariosto. Doi agns plui tart, pe muart dal pari, al ve di scomençâ a viodi dai fradis plui piçui, di un fradi paralitic, dal patrimoni de famee e, pe sô cundizion di cjâf di une famee nobile, di diviersis altris incombencis pal stât di Ferare. Dal 1503 al scomençâ il servizi pal gardenâl Ipolit, che al i segnà un grum di assums, tanch che nol veve timp a vonde pe leterature; salacor il servizi par un omp de Glesie al à convinçût il poete a deventâ un cleric, cun di fat cussì al acjadè. Tal 1505 al scomençà la sô opare mestre, l**[[Orlando furioso]]'', par [[furlan]] ''Orlant furiôs''. Tal [[1513]] al professà il so [[amôr]] a une [[femine]], Alessandre Benucci (Alessandra Benucci), ma, parcè che lui al jere cleric e jê maridade, a gnoçarin secretementri plui tart, dopo che l'om di lei al jere muart, tra il [[1528]] e il [[1530]].


Tal [[1516]] e fo mandade fûr la prime edizion dal [[Orlant furiôs]], dedicât al so protetôr Ipolit, ma l'[[1517|an seguitîf]], par vie dal dinei di Ariosto di lâ daûr dal [[gardenâl]] in [[Ongjarie]] (lis resons di cheste sielte a son scritis tes ''Satire'', ''Satiris''), dulà che al veve di fâ il [[vescul]], il rapuart tra i doi oms al finì, di mût che il [[poete]] al scomençà a vore pal [[duche]] [[Alfonso I d'Este|Alfons I d'Este]], fì di [[Ercole I d'Este|Ercul I]]. Tal [[1521]] e fo stampade une gnove edizion dal ''[[Orlant furiôs]]'', cun corezions dal autôr. Sint stât comisari ducâl dongje di [[Lucca]], tra il [[1522]] e il [[1525]],  simpri bramant di vê plui [[timp]] pe leterature, al fo contentât: tornât a [[Ferare]], al si dedicà al [[teatri]], scrivint la [[comedie]] la ''Lena'' e preparant la ultime edizion dal ''[[Orlant furiôs]]'', slargjât e comedât secont i criteris linguistics fissâts di [[Pietro Bembo|Pieri Bembo]] tes ''[[Prose della volgar lingua]]'', ''Prosis de lenghe volgare''. Stampade cheste edizion tal [[1532]], al murì l'[[1533|an seguitîf]].

==Lis oparis==
===L**Orlando furioso*===
Viôt la pagjine dal *Orlando furioso*.

===Lis altris===
Te sô [[zoventût]] Ariosto al scrivè [[poesie|poesiis]] sedi [[latin]]is sedi [[talian]]is; tes [[componiment|componimencj]] di [[amôr]]  par [[talian]] al doprà un lenguaç ancje plui svolât di chel di [[Petrarca]] e al cirì un rapuart seren e cuiet cu le [[femine]]. Tes siet *Satiris*, par [[talian]] *Satire*, Ariosto al justificà lis so sieltis e difiets, cirint la semplicitât e creant un distac tra se e la [[societât]]. Al scrivè ancje cualchi [[comedie]], che a forin modei pe oparis seguitivis; la plui innomenade e je la *Lena*.

==Bibliografie==
*Giulio Ferroni, *L'esperienza letteraria in Italia'', Einaudi scuola, 2010, vol. 1